cyanic-selkie/wikianc huggingface dataset:
สี่ทุ่มสแควร์
รูปแบบรายการ
สี่ทุ่มสแควร์ มีรูปแบบรายการเป็นปกิณกะที่ให้ความบันเทิงและเป็นกันเองกับผู้ชมทุกเพศ ทุกวัย ด้วยเนื้อหาสาระอันหลากหลายเรื่องราว แต่บางเรื่องที่นำเสนออาจเหมาะกับผู้ชมเฉพาะกลุ่ม รายการนี้ไม่เน้นคุณภาพในการผลิตมากนัก แต่เน้นความสด เป็นธรรมชาติ ทันต่อเหตุการณ์ จึงมีการบันทึกเทปรายการในทุกวันอังคารก่อนออกอากาศเพียงสองวัน ที่ห้องส่งช่อง 7 สี   นั่นมีส่วนที่ทำให้รายการนี้ได้รับความนิยมเป็นอย่างมาก
พิธีกร
นับตั้งแต่ "สี่ทุ่มสแควร์" ออกอากาศครั้งแรกจนถึงครั้งสุดท้าย วิทวัส สุนทรวิเนตร์ เป็นพิธีกรหลักมาโดยตลอด โดยทำหน้าที่ในทุกช่วง นอกจากนี้ยังมีผู้ช่วยพิธีกรอีก 2 คน มาทำหน้าที่เสริมในช่วงเปิดรายการ ปิดรายการ และช่วงอื่นๆ เป็นบางโอกาส โดยมีคุณอรนภา กฤษฎี รับหน้าที่ตั้งแต่เทปแรก แต่ทำหน้าที่เพียงไม่ถึงปีจึงเปลี่ยนมาเป็น เด๋อ ดอกสะเดา และ ดวงตา ตุงคะมณี ซึ่งยืนคู่กับ วิทวัส ตราบจนถึงเทปสุดท้าย
ชื่อรายการ
ตลอดระยะเวลาที่มีรายการสี่ทุ่มสแควร์นั้น ได้มีการเปลี่ยนรูปแบบรายการ ฉากรายการ แม้กระทั่งชื่อรายการ โดยมีการปรับเปลี่ยนตามการดำเนินทางธุรกิจ หรือตามกระแสสังคม ดังต่อไปนี้
ช่วงต่างๆ ของรายการ
รายการสี่ทุ่มสแควร์ แบ่งช่วงเวลาของรายการออกเป็นหลายช่วง บางช่วงดำเนินได้ระยะหนึ่ง แต่มีช่วงเด่นๆ ที่อยู่มาตลอดดังต่อไปนี้
วัดจรรย์
วัดจรรย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำท่าจีนฝั่งตะวันออก ในตำบลศรีประจันต์ อำเภอศรีประจันต์ จังหวัดสุพรรณบุรี มีเนื้อที่ตั้งวัดจำนวน 20 ไร่ 2 งาน 40 ตารางวา
วัดจรรย์น่าจะมีมาตั้งแต่สมัยอยุธยาแล้ว และได้รับการบูรณะขึ้นใหม่โดยชาวลาวที่อพยพเข้ามาอยู่ในละแวกนี้ในช่วงต้นรัตนโกสินทร์ ตั้งเป็นวัดและได้รับพระราชทานวิสุงคามสีมาเมื่อ พ.ศ. 2455 เนื่องมาจากในสมัยก่อนบริเวณพื้นที่ก่อสร้างวัดเป็นป่าที่มีต้นจันทน์ขึ้นอยู่หนาแน่นเมื่อราษฎรได้สร้างอาคารเสนาสนะขึ้นในชั้นต้น จึงเรียกว่า สำนักสงฆ์จันทน์ และต่อมาจึงเปลี่ยนชื่อเป็น "วัดจรรย์"
อาซาฮิ (จังหวัดโทยามะ)
อาซาฮิ (朝日町 (Asahi-machi)) เป็นเมืองที่ตั้งอยู่ในอำเภอชิโมะนีกาวะ จังหวัดโทยามะ ประเทศญี่ปุ่น มีขนาดพื้นที่ทั้งสิ้น 226.30 sqkm เมืองนี้มีประชากรประมาณ 10,452 คน และมีความหนาแน่นของประชากร 46.2 คนต่อตารางกิโลเมตร
ภูมิศาสตร์
อาซาฮิตั้งอยู่บริเวณตะวันออกเฉียงเหนือสุดของจังหวัดโทยามะ ระหว่างเทือกเขาฮิดะ (หรือเทือกเขาแอลป์เหนือ) กับทะเลญี่ปุ่น จุดที่สูงที่สุดในอาซาฮิอยู่ที่เขาชิโรอูมะ มีระดับความสูงเหนือระดับน้ำทะเล 2,932 เมตร
ภูมิอากาศ
เมืองอาซาฮิมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) โดยมีฤดูร้อนที่ร้อนและฤดูที่หนาวเย็นและมีหิมะตกหนัก อุณหภูมิเฉลี่ยทั้งปีในอาซาฮิอยู่ที่ 13.9 °C ปริมาณน้ำฝนเฉลี่ยทั้งปีอยู่ที่ 2219 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 26.2 °C และต่ำสุดในเดือนมกราคมที่ประมาณ 2.5 °C
ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของอาซาฮิลดลงในช่วง 50 ปีที่ผ่านมา
ประวัติศาสตร์
พื้นที่ที่เป็นเมืองอาซาฮิในปัจจุบัน เดิมเป็นส่วนหนึ่งของแคว้นโบราณคือแคว้นเอ็ตจู ในยุคเอโดะได้มีการพัฒนาพื้นที่แห่งนี้เป็นสถานีพักแรมในเส้นทางการค้าสายโฮกูริกุ หลังจากการฟื้นฟูเมจิพื้นที่แห่งนี้ได้ถูกจัดให้เป็นส่วนหนึ่งของอำเภอชิโมะนีกาวะ จังหวัดโทยามะ ต่อมาได้มีการจัดตั้งเทศบาลเมืองโทมาริเมื่อวันที่ 1 เมษายน ค.ศ. 1889 และเมื่อวันที่ 1 สิงหาคม ค.ศ. 1954 เมืองโทมาริได้ควบรวมกับหมู่บ้านโดยรอบ 6 หมู่บ้าน เพื่อก่อตั้งเป็นเมืองอาซาฮิ
เศรษฐกิจ
เศรษฐกิจหลักของอาซาฮิ ได้แก่ การเกษตร และการประมงเชิงพาณิชย์ พืชเด่น ได้แก่ ข้าว หน่อไม้ฝรั่ง และฟักสปาเกตตี (สปาเกตตีสควอช)
การศึกษา
อาซาฮิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง และโรงเรียนที่สังกัดคณะกรรมการการศึกษาจังหวัดโทยามะ ได้แก่ โรงเรียนมัธยมปลาย 1 แห่ง
พาย (วงดนตรี)
พาย (Pi) เป็นวงดนตรีแนว โมเดิร์นร็อก  มีสมาชิก 4 คน มีผลงานออกมา 1 อัลบั้ม คือ 22/7 (ยี่สิบสองส่วนเจ็ด) ในสังกัด ใบตอง เรคคอร์ด ในเครือ จีเอ็มเอ็ม แกรมมี่ โดยมีเพลงที่ได้รับความนิยมคือ จากวันที่เธอไม่อยู่
ห้าสหายผจญภัย
ห้าสหายผจญภัย (The Famous Five) เป็นวรรณกรรมเยาวชนแนวผจญภัย ผลงานของอีนิด ไบลตัน นักเขียนชาวอังกฤษ เนื้อเรื่องแบ่งเป็นออกเป็น 21 เล่ม ได้รับการตีพิมพ์ไปทั่วโลกและยังถูกสร้างเป็นละครโทรทัศน์ถึง 2 ครั้งด้วยกัน ซึ่งในภาษาไทยนี้ สำนักพิมพ์แก้วกานต์ และ บริษัท สำนักพิมพ์นานมีบุ๊คส์ จำกัด ได้จัดพิมพ์ขึ้น
พระที่นั่งนิพัทธพงศ์ถาวรวิจิตร
พระที่นั่งนิพัทธพงศ์ถาวรวิจิตร เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์หนึ่งในหมู่พระที่นั่งจักรีมหาปราสาท ปัจจุบันถูกรื้อลงแล้ว
ประวัติ
พระที่นั่งองค์นี้อยู่ต่อจากพระที่นั่งมูลสถานบรมอาสน์ทางทิศตะวันออก พระที่นั่งองค์นี้เป็นห้องพระภูษา ( เครื่องแต่งตัว ) ของพระมหากษัตริย์ มีเกยสำหรับส่งพระกรพระองค์เจ้านายฝ่ายใน ในพระราชพิธีโสกันต์
เฟร์รัน ตอร์เรส
เฟร์รัน ตอร์เรส การ์ซิอา (Ferran Torres García; เกิด 29 กุมภาพันธ์ ค.ศ. 2000) เป็นนักฟุตบอลชาวสเปน ปัจจุบันลงเล่นในตำแหน่งกองหน้า ให้แก่บาร์เซโลนา สโมสรในลาลิกา และทีมชาติสเปน
บาร์เซโลนา
วันที่ 28 ธันวาคม ค.ศ. 2021 แมนเชสเตอร์ซิตี ได้ประกาศยืนยันว่า ตอร์เรส จะย้ายออกจากทีมและได้บรรลุข้อตกลงในการไปยังบาร์เซโลนา ด้วยค่าตัว 46.3 ล้านยูโร เป็นสัญญาถาวรเป็นเวลา 5 ปี จนถึง 30 มิถุนายน ค.ศ. 2027 โดยมีค่าฉีกสัญญา 1 พันล้านยูโร เขาลงเล่นกับทีมเป็นนัดแรกในวันที่ 12 มกราคม ในรอบรองชนะเลิศซูเปร์โกปาเดเอสปัญญา ฤดูกาล 2021–2022 ซึ่งเป็นเกมเอลกลาซิโก ครั้งที่ 248 กับเรอัลมาดริด ที่ประเทศซาอุดิอาระเบีย โดยได้ลงเล่นเป็นตัวจริงแต่ถูกเปลี่ยนตัวออกตั้งแต่นาทีที่ 46 ซึ่งทีมของเขาแพ้ไป 3–2 ในอีกแปดวันถัดมา เขาทำประตูแรกให้กับบาร์เซโลนาได้ ซึ่งเป็นประตูแรกของนัดที่ออกไปเยือนอัตเลติกบิลบาโอ ที่ซานมาเมส ในรอบ 16 ทีมสุดท้ายของโกปาเดลเรย์ ซึ่งบาร์เซโลนาพ่ายแพ้ในช่วงต่อเวลาพิเศษ 3–2 ในวันที่ 20 มีนาคม ค.ศ. 2022 เขาทำประตู และยังแอสซิตส์ให้กับปีแยร์-แอเมอริก โอบาเมอย็องก์ ทำประตูช่วยให้บาร์เซโลนาเอาชนะเรอัลมาดริด 0–4 ที่ซานเตียโก เบร์นาเบว
ระดับทีมชาติ
ในปี ค.ศ. 2017 ตอร์เรส เป็นสมาชิกของทีมชาติสเปนชุดที่ชนะเลิศฟุตบอลชิงแชมป์แห่งชาติยุโรปรุ่นอายุไม่เกิน 17 ปี หลังเอาชนะอังกฤษในรอบชิงชนะเลิศ และยังเป็นสมาชิกของทีมที่ผ่านเข้าถึงรอบชิงชนะเลิศฟุตบอลโลก รุ่นอายุไม่เกิน 17 ปี แต่กลับแพ้ต่ออังกฤษ
แค่ 16 วันหลังจากเซ็นสัญญากับแมนเชสเตอร์ซิตี ตอร์เรสถูกเรียกติดทีมชาติสเปนชุดใหญ่เป็นครั้งแรก เขาประเดิมลงเล่นนัดแรกในวันที่ 3 กันยายน ค.ศ. 2020 ในนัดที่ออกไปเยือนเยอรมนี ในยูฟ่าเนชันส์ลีก โดยเขาได้ลงเล่นครบ 90 นาที และผลจบลงด้วยการเสมอกัน 1–1 สามวันหลังจาก เขาทำประตูแรกไก้ในนัดที่ พฤศจิกายน ค าชนะยูเครน 4–0 ในวันที่ 17 พฤศจิกายน ค.ศ. 2020 เขาทำแฮตทริกแรกในอาชีพได้ในนัดที่เอาชนะเยอรมนี 6–0 ที่ลาการ์ตูฆา ในวันที่ 24 พฤษภาคม ค.ศ. 2021 ได้มีการประกาศว่า ตอร์เรส ได้เป็นหนึ่งใน 24 นักเตะทีมชาติสเปนของลุยส์ เอนริเก เพื่อแข่งขันฟุตบอลชิงแชมป์แห่งชาติยุโรป 2020 เขาทำได้หนึ่งประตูในรอบ 16 ทีมสุดท้าย ซึ่งเป็นประตูขึ้นนำโครเอเชีย 3–1 ในนาทีที่ 76 ก่อนที่สเปนจะเอาชนะในช่วงต่อเวลาพิเศษ 5–3 ในวันที่ 28 มิถุนายน ก่อนที่สเปนจะตกรอบรองชนะเลิศ
ในวันที่ 6 ตุลาคม ตอร์เรส ทำสองประตูซึ่งทำให้สเปนเอาชนะอิตาลีเจ้าของแชมป์ยุโรป 2–1 ในรอบรองชนะเลิศยูฟ่าเนชันส์ลีก ฤดูกาล 2020–21 ที่ซานซีโร ในอีกสี่วันถัดมา สเปนพ่ายแพ้ในรอบชิงชนะเลิศต่อฝรั่งเศส 2–1 สองประตูดังกล่าวของเขาทำให้เขาเป็นผู้ทำประตูสูงสุดในยูฟ่าเนชันส์ลีก รอบสุดท้าย ร่วมกับการีม แบนเซมา และกีลียาน อึมบาเปของฝรั่งเศส แต่ตอร์เรสได้รับรางวัลผู้ทำประตูสูงสุดเนื่องจากยังทำสองแอสซิสต์
สโมสร
แมนเชสเตอร์ซิตี
สเปน อายุไม่เกิน 17 ปี
สเปน อายุไม่เกิน 19 ปี
สเปน
ส่วนบุคคล
โบรเนโนเซตส์โปติออมกิน
โบรเนโนเซตส์โปติออมกิน (Бронено́сец «Потёмкин», Bronenosets Patyomkin) เป็นภาพยนตร์เงียบของสหภาพโซเวียตที่ผลิตโดยสตูดิโอภาพยนตร์มอสฟิล์ม เผยแพร่ในปี ค.ศ. 1925 กำกับโดย เซียร์เกย์ ไอเซนสไตน์ โดยภาพยนตร์มีพล็อตเรื่องในปี 1905 โดยเล่าเรื่องราวเกี่ยวกับลูกเรีอของ เรือประจัญบานรัสเซีย โปติออมกิน หนื่งในเรือของ กองเรือทะเลดำแห่งกองทัพเรือจักรวรรดิรัสเซีย ที่ได้ก่อการกบฎต่อนายเรือในช่วงการปฏิวัติรัสเซีย ค.ศ.​ 1905
โบรเนโนเซตส์โปติออมกิน ได้รับการคัดเลือกให้เป็นภาพยนตร์อันทรงคุณค่าในช่วงงานแสดงสินค้าโลกบรัสเซลส์ ในปี ค.ศ. 1958 และในปี ค.ศ. 2012 สถาบันภาพยนตร์อังกฤษได้ให้ภาพยนตร์เรื่องนี้ติดอยู่ในอันดับที่ 11 ของภาพยนตร์ที่ยิ่งใหญ่ที่สุดตลอดกาล
เมกะทรอน (ทรานส์ฟอร์มเมอร์ส)
เมกะทรอน (Megatron) เป็นชื่อตัวละครจากเรื่อง ทรานส์ฟอร์มเมอร์ส
ยุค G1
เมกะทรอน ในยุคแรกนี้ มีบทบาทด้านการสั่งการลูกน้องที่เฉียบขาด และมุ่งหวังเพียงแต่เรื่องการหาทางปราบปรามออโต้บอทส์เพื่อที่เขาจะได้ครอบครองดาวไซเบอร์ตรอนอย่างง่ายดาย แต่หลังจากนั้น ในภาค ทรานส์ฟอร์มเมอร์ส เดอะ มูฟวี่ เมกะทรอน ทำการเข้าโจมตีค่ายออโต้บอทส์โดยมีสตาร์สครีมและซาวด์เวฟร่วมรบ อ็อพติมัส ไพรม์ ตัดสินใจออกต่อสู้กับเมกะทรอน เมกะทรอนสังหารอ็อพติมัส ไพรม์ ได้ แต่ตนก็บาดเจ็บหนักเช่นกัน สตาร์สครีมจึงใช้โอกาสนี้ทิ้งเมกะทรอนไว้แล้วหนีออกไปเพื่อจะเป็นผู้บัญชาการทัพเสียเอง และปล่อยให้เมกะทรอนต้องตายเพียงลำพัง เมกะทรอนได้รับการช่วยเหลือจาก ยูนิครอน เจ้าแห่งความมืด ที่ได้ฟื้นคืนชีพตามกฎของธรรมชาติ ยูนิครอนทำลายดาวบ้านเกิดไซเบอร์ตรอนทิ้ง ทำให้ไซเบอร์ตรอนกลายเป็นเพียงดวงดาวที่ตายซาก เมกะทรอนถูกยูนิครอนใช้เวทมนตร์เข้าครอบงำทั้งร่างกายและจิตใจ จนกลายเป็น กัลวาทรอน นอกจากนี้ ยูนิครอนยังได้สร้างผู้ติดตามตัวใหม่ให้แก่เมกะทรอน อย่างเช่น ไซโครนัส เป็นต้น รวมทั้งได้มอบยานลำใหม่ให้แก่กัลวาทรอนเสียด้วย โดยยูนิครอนบีบบังคับให้เมกะทรอนไปตามล่าผู้ที่ครอบครองสิ่งของสำคัญสำหรับหุ่นยนต์ระดับไพรม์เท่านั้นที่จะใช้งานได้ นั่นคือ แมททริกซ์แห่งจิตพลังผู้นำ
เมกะทรอน / เบิร์นนิ่ง เมกะทรอน / เมกะทรอน ซูเปอร์โหมด / กัลวาทรอน / กัลวาทรอน G
เมกะทรอน (破壊大帝メガトロン) / เบิร์นนิ่ง เมกะทรอน (バーニングメガトロン) / เมกะทรอน ซูเปอร์โหมด (メガトロン・スーパーモード) / กัลวาทรอน (新破壊大帝ガルバトロン) / กัลวาทรอน G (เจเนรัล) (ガルバトロンG) ผู้นำสูงสุดของฝ่ายเดสทรอน มีความทะเยอทะยานที่จะยึดครองจักรวาลมาเป็นของตน บ่อยครั้งที่มักจะประมือกับคอนวอยพื่อให้รู้แพ้รู้ชนะว่าใครคือคนที่สมควรจะได้เป็นผู้ที่แข็งแกร่งที่สุด มีนิสัยทรนงตน
เบิร์นนิ่ง เมกะทรอน คือ เมกะทรอนที่ทำการลิงก์อัพ(รวมร่าง)กับ ช็อกเวฟ ทำให้มีพลังในการโจมตีเพิ่มขึ้น ภายหลังเมกะทรอน ได้รับพลังของไมครอนทำให้ร่างกายของเขาเปลี่ยนสีจากสีเขียว-ดำ-ม่วง เป็น แดง-ดำ และเปลี่ยนชื่อเป็น เมกะทรอน  ซูเปอร์โหมด  โดยเมื่อเป็นซูเปอร์โหมด ยังสามารถลิงก์อัพกับช็อกเวฟได้เช่นเดิมแต่ไม่มีเรียกชื่อร่างลิงก์อัพแต่อย่างใด
ในศึกต่อสู้บนยูนิคอร์น เมกะทรอน ซูเปอร์โหมด ได้พ่ายแพ้ต่ออนาเธอร์ คอนวอย และถูกดูดเข้าไปในหลุมดำ แม้ว่าอนาเธอร์ คอนวอย จะทำการช่วยเหลือแต่ด้วยความทรนงตนทำให้เมกะทรอน ซูเปอร์โหมด ยอมสละตนเองหลุดเข้าไปในหลุมดำดีกว่าจะเป็นคนที่พ่ายแพ้ต่อหน้าศัตรูที่แข็งแกร่งของเขา
มาสเตอร์ เมกะทรอน / ไลเกอร์ เมกะทรอน / มาสเตอร์ กัลวาทรอน
มาสเตอร์ เมกะทรอน (破壊大帝マスターメガトロン/ ไลเกอร์ เมกะทรอน (ライガーメガトロン) / มาสเตอร์ กัลวาทรอน (真破壊大帝マスターガルバトロン) (ให้เสียงภาษาไทยโดย นิรันดร์ บุญยรัตพันธุ์) ผู้นำแห่งจักรวรรดิเดสทรอน เดิมทีเป็นชาวไซเบอร์ทรอนแต่ด้วยจิตใจที่โหดร้ายและต้องการยึดครองดาวทำให้ถูกขับไล่ออกมาพร้อมตั้งตนเป็นผู้นำของจักรวรรดิเดสทรอน เมื่อรู้ว่ากลุ่มไซเบอร์ทรอนได้ทำการค้นหาพลังของแพลเน็ตฟอร์ซเพื่อยับยั้งไม่ให้ดาวไซเบอร์ทรอนถูกแบล็กโฮลดูดกลืน จึงทำการไล่ล่าพร้อมกับแย่งชิงแผนที่มาจากเวกเตอร์ ไพร์ม เพื่อต้องการที่จะดึงพลังของแพลเน็ตชิพในแต่ละดวงดาวมาเป็นพลังของตน
โดยปกติ มาสเตอร์ เมกะทรอน จะสั่งการ ณ ฐานทัพลับแห่งหนึ่งซึ่งสามารถข้ามมิติมายังดาวดวงต่างๆได้อย่างอิสระ จะออกปฏิบัติงานต่อเมื่อสามารถรับรู้ข้อมูลข่าวสารที่เกี่ยวข้องกับแพลเน็ตชิพ
ในการต่อสู้นั้นมาสเตอร์ เมกะทรอน มักจะใช้ทักษะเล่ห์เหลี่ยมของเขาในการทำให้ไซเบอร์ทรอนเสียเปรียบโดยไม่คำนึงถึงว่าลูกน้องของตนจะบาดเจ็บสักเพียงใด หรือไม่ จะสั่งให้ลูกน้องทำหน้าต่อสู้แทนตนโดยตนเองจะเป็นผู้ช่วงชิงพลังของแพลเน็ตฟอร์ซ
ไพร์ม
เมกะทรอน ในภาค ทรานส์ฟอร์มเมอร์ส ไพร์ม ให้เสียงภาษาไทยโดย ธนกฤต เจนคลองธรรม(ฉบับ เอ็มคอตแฟมิลี่ MCOT Family), อภิชาติ สมุทคีรี (ฉบับทีไอจีเอ ในนามทีมพากย์เสียงไทย) และ จักรรัตน์ ศรีรักษ์ (ฉบับ การ์ตูนเน็ตเวิร์ค) และเสียงพากย์ภาษาอังกฤษ ให้เสียงโดย แฟรงค์ เวลเกอร์ (Frank Welker) เมกะทรอนในภาคนี้มีบทบาทด้านการตามหาอาวุธโบราณ ชื่อว่า ไออาคอน (Iacon) เป็นอาวุธยุทโธปกรณ์ที่สำคัญ โดยหุ่นยนต์บรรพบุรุษแห่งดาวบ้านเกิดไซเบอร์ตรอนได้สร้างขึ้นไว้ นอกจากนี้ เมกะทรอน ยังมีบทบาทที่สำคัญอีกหนึ่งบทบาทนั่นคือการใช้พลังงานอีเนอร์จอนด้านมืด (Dark Energon) ให้เป็นประโยชน์แก่ตนเองและกองทัพ ซึ่งสิ่งนี้ถือกันว่าเป็นเลือดของ ยูนิครอน และเป็นเพราะพลังงานด้านมืดนี้เองที่ทำให้เมกะทรอนนั้น ฟื้นคืนชีพขึ้นมาจากเหตุสะพานเชื่อมอวกาศระเบิดมาได้ และทำให้ร่างกายแข็งแกร่งขึ้นด้วย แต่ขณะเดียวกัน ข้อเสียของพลังงานนี้ก็ทำให้เมกะทรอนต้องถูก ยูนิครอน ราชาดาวเคราะห์ด้านมืด เข้าครอบงำเมกะทรอน ในช่วงเวลาที่ยูนิครอนคืนชีพอีกครั้งตามกฎของธรรมชาติ จนสุดท้ายเมกะทรอน จำต้องร่วมมือกับอ็อพติมัส ไพรม์ เพื่อทำลายยูนิครอนร่วมกันจนเป็นผลสำเร็จ ด้วยความที่เมกะทรอนได้ถูกยูนิครอนบีบบังคับหลายต่อหลายครั้ง ทำให้เมกะทรอนเริ่มมีจิตสำนึกและเข้าใจความรู้สึกของผู้ที่ถูกทรมานเหมือนตายทั้งเป็นนั้นเป็นเช่นไร เมกะทรอนจึงตัดสินใจไม่ฆ่าอ็อพติมัส ไพรม์ และหนีจากไปอยู่ดินแดนลี้ลับเพียงลำพัง
ฉบับคนแสดง
เมกะทรอน ในภาคคนแสดง ให้เสียงภาษาไทย โดย จักรรัตน์ ศรีรักษ์ และให้เสียงภาษาอังกฤษโดย ฮิวโก วีฟวิง (Hugo Weaving) คือผู้นำที่เหี้ยมโหดฝ่ายดีเซปติคอนส์ในตำนานของทรานส์ฟอร์มเมอร์ส เมกะทรอนคืออีกหนึ่งในหุ่นยนต์ทรานส์ฟอร์มเมอร์สที่มีความสามารถในการปรับเปลี่ยนร่างให้กลายเป็นวัตถุอื่นๆ ได้ อาทิ เครื่องบินเจ็ท รถถัง หรือเครื่องระเบิด แม้กระทั่งรูปแบบการแปลงร่างที่ธรรมดาที่สุดอย่างเช่นปืน ที่สำคัญ ยังเป็นคู่ปรับกับอ็อพติมัส ไพรม์ ผู้นำของกลุ่มออโต้บ็อทส์
ระหว่างการทำสงครามบนดาวบ้านเกิดไซเบอร์ทรอน ออลสปาร์คได้ถูกปล่อยออกมานอกอวกาศ เมกะทรอนจึงออกตามล่าออลสปาร์ค แต่ออสปาร์คได้ตกมายังโลก เมกะทรอนที่ได้ตามมานั้น จึงถูกสนามแม่เหล็กโลกรบกวนระบบนำร่อง ทำให้ร่างของเมกะทรอนตกลงสู่ขั้วโลกใต้ จนกระทั่งกัปตันอาร์ชิบัลต์ วิทวิคกี้ ปู่ทวดของแซม วิทวิคกี้ ซึ่งกำลังค้นหาอาร์กติก เซอร์เคิล แล้วเขาไปเปิดระบบนำร่องของเมกะตรอนโดยไม่ได้ตั้งใจ ทำให้เมกะทรอนฟื้นคีนชีพขึ้นมาอีกครั้ง และพิกัดที่ตั้งของเดอะคิ้วบ์บนโลก ได้ถูกบันทึกในแว่นตาของกัปตันอาร์ชิบัลต์ วิทวิคกี้ จนปัจจุบันแซมเก็บแว่นตาไว้ที่อีเบย์ ซึ่งเป็นนามแฝงของแซมในร้านตระกูลวิทวิคกี้ ทำให้ฝ่ายดีเซ็ปติคอนส์ ต้องออกตามล่าแซม วิทวิคกี้ เพื่อเอาแว่นตานั้นมาให้ได้
ในเวลาไม่นานหุ่นยนต์ออโต้บ็อทส์ทั้ง 5 (อ็อพติมัส ไพรม์ บัมเบิลบี แร็ตเชต ไอร์ออนไฮด์ และ แจ็ส) ได้ลงมายังโลก เพื่อมาค้นหาออลสปาร์ค ทำให้เมกะทรอน และเหล่าหุ่นยนต์ดีเซ็ปติคอนส์ทุกตัวต้องการที่จะกำจัดออโต้บ็อทส์ทิ้ง จนศึกใหญ่ระหว่างออโต้บ็อทส์ และดีเซ็ปติคอนส์ ที่กลางเมืองนิวยอร์กก็ได้ปะทุขึ้น จนทหารทุกหน่วยและหุ่นยนต์ออโต้บ็อทส์ต้องต้านเอาไว้อย่างสุดกำลัง อ็อพติมัสให้แซมเอาเดอะคิ้วบ์ไปส่งถึงทหารบนเครื่องบิน แล้วอ็อพติมัสไปต่อสู้กับเมกะทรอน อ็อพติมัสบาดเจ็บสาหัส ส่วนทางด้านแซมก็วิ่งไปให้ถึงตึกร้างเพื่อเอาเดอะคิ้วบ์ไปส่งถึงมือกองทัพ บนเครื่องบิน แร็ตเชตกับไอร์ออนไฮด์ก็ต้านบรอว์ล (BRAWL) หุ่นยนต์ฝ่ายดีเซ็ปติคอนส์เอาไว้ จนบาดเจ็บทั้งคู่ เมกะทรอนได้ตามไปถึงตึกร้างที่แซมไปให้เดอะคิ้วบ์แก่กองทัพ จนแซมเอาเดอะคิ้วบ์ไปถึงมือกองทัพไม่สำเร็จ ทำให้อ็อพติมัสไม่มีทางเลือกจึงบอกให้แซมใส่เดอะคิ้วบ์เข้าไปในอกของเขาแทน แซมไม่อยากทำร้ายอ็อพติมัส จึงใช้โอกาสสำคัญเอาเดอะคิ้วบ์ใส่ไปที่อกของเมกะทรอนสิ้นใจไปในทันที ทางกองทัพจึงนำร่างเมกะทรอนนำไปโยนทิ้งลงในมหาสมุทร
2 ปีผ่านไป ลองฮาวล์ ไฮทาวเวอร์ และสแครปเปอร์ หุ่นยนต์ฝ่ายดีเซปติคอนส์ ได้ลงไปช่วยเมกะทรอนโดยใช้สะเก็ดพลังงานในร่างของสแครปเปอร์ชุบชีวิตเมกะทรอนให้ฟื้นขึ้นมาอีกครั้ง เดอะฟอลเลนได้แนะให้เมกะตรอนจัดการกับอ็อพติมัส ไพรม์ เพื่อไม่ให้แซมมีผู้คุ้มครอง เมกะทรอนจึงวางแผนจับตัวแซมเพื่อเอามาเป็นตัวล่อให้อ็อพติมัสมาติดกับ สุดท้าย อ็อพติมัสถูกเมกะทรอนฆ่าตายในป่า บัมเบิลบี สกิ๊ดส์และมัดแฟล็ปส์ จึงพาแซมหนี ในที่สุดเมกะทรอนได้ทราบข่าวว่าแซมได้ แมททริกซ์แห่งจิตพลังผู้นำ (Matrix of Leadership) สิ่งที่ฟื้นคืนชีพอ็อพติมัสได้มาแล้ว เมกะตรอนได้ส่งกำลังไปจัดการกับทหารหน่วยเนสท์และหุ่นยนต์ออโต้บ็อทส์ เพื่อค้นหาตัวแซมให้ได้ แซมและมิเคล่าจึงหนีหัวซุกหัวซุนไปที่กลุ่มเสา เพื่อไปให้ถึงร่างอ็อพติมัส แต่เมกะทรอนยิงระเบิดจนแซมตาย แต่ได้รับการฟื้นคืนชีพมาโดยความช่วยเหลือของหุ่นยนต์บรรพบุรุษของตระกูลไพรม์ แซมจึงสามารถชุบชีวิตอ็อพติมัส ไพรม์ ไว้ได้ อ็อพติมัสได้รวมร่างกับเจ็ทไฟร์จนบินได้ และต่อสู้กับเมกะทรอน จนเมกะทรอนได้รับบาดเจ็บสาหัส และอ็อพติมัสไปสังหาร เดอะ ฟอลเลน ตาย จนเมกะทรอนกับสตาร์สครีมหนีไปต่างดาวเพื่อรักษาตัว นับแต่นั้นมาเมกะทรอนจึงต้องกลายสภาพเป็นสนิม ทำให้ร่างกายอ่อนแอไม่แข็งแกร่งเหมือนดั่งแต่ก่อน จึงต้องมีโรนจิ๊วหายตัวในร่างมากมายคอยรักษาตัวเองเพื่อยืดชีวิต โดยในภาค 3 ได้มีการเปิดเผยว่าช่วงสงครามในไซเบอร์ทรอนเขาได้ทำการโน้มน้าวให้ เซนทิเนล ไพรม์ มาเป็นพวกโดยให้ข้อเสนอว่า ดาวไซเบอร์ทรอนจะปลอดภัยหากเซนทิเนลยอมทำการร่วมกับเขา พอเซนติเนลถูกคืนชีพ เมกะทรอนจึงเริ่มแผนฆ่าเหล่ามนุษย์ที่เคยร่วมงานกันตนเกี่ยวกับเรื่องดวงจันทร์จนหมด แต่ก็เกิดความขัดแย้งกันเองโดย คาร์ลี่ แฟนใหม่ของแซม วิทวิคกี้ ใช้อุบายหลอกล่อให้เมกะทรอนกับเซนทิเนลทะเลาะกันเอง สุดท้าย ทั้งเมกะทรอน และ เซนทิเนล ไพรม์ ถูกอ็อพติมัส ไพรม์สังหารจนสิ้นชีพทั้งคู่
ต่อมาเมื่อมีการเปลี่ยนแปลงครั้งใหญ่เกิดขึ้นเมื่อหน่วยเหนือไปร่วมมือกับ ล็อกดาวน์ หุ่นยนต์ฝ่ายร้ายผู้เป็นนักล่าเงินรางวัล โดยร่วมกันหักหลังออโต้บอทส์ด้วยการทำร้ายแร็ตเชต และหุ่นออโต้บอทส์ตัวอื่น ๆ จนเสียชีวิตไปหลายต่อหลายตัว ทางบริษัท เคเอสไอ ที่กำลังมีนโยบายสร้างหุ่นทรานฟอร์เมี่ยม ได้สร้าง กัลวาทรอน ขึ้นมาเพื่อทำลายล้างฝ่ายออโต้บอทส์ที่ยังหลงเหลือ แต่แท้จริงนั้นเมกะทรานที่เหลือแต่ส่วนหัวนั้นได้ถ่ายโอนข้อมูลตัวเอง่วนที่เหลือไปในร่างกัลวาทรอน จนเป็นร่างอวตารที่เกิดใหม่กับแกร่งยิ่งกว่าเดิม พอพวกเคเอสไคเตรียมแผนไปจีบโดยใเมล็ดพันธุ์สร้างแร่เหล็กมหาศาล กัลวาทรอนก็เปิดเผยตัวกับปลุกเหล่าหุ่นทรานส์ฟอร์มเมอร์สของเคเอสอให้มีชีวิตรับใช้ตน แต่พอสู้กับเหล่าออโต้บอทกับไดโนบอทนั้นกัลวาทรอนเห็นว่าสู้ไม่ไหวจึงหนีไป กลับไซเบอร์ทรอนกับยอมร่วมมือให้ควินเทสซาร์โดยกลับมาเป็นเมกะทรอนอีกครั้ง แล้วไปหาคฑาเมอร์ลิน กับขู่ให้ทหารปล่อยดีเซปติคอนจำนวนนึ่งเพื่อมาเป็นหน่วยย่อยในการตามล่าคฑา แต่ก็เหลือรอดไม่กี่คนจนได้คฑามา แล้วในช่วงสุด้ายของภาคนี้ตอนสู้กันบนไซเบอร์ทรอนถูกยิงกระเด็นออกไป จากนั้นเมกะทรอนก็หนีไปแล้วกลับมาแก้แค้นในภายหลัง
เสียงพากย์ของกัลวาทรอน ให้เสียงภาษาไทยโดย เอกชัย พงศ์สมัย และให้เสียงภาษาอังกฤษโดย แฟรงค์ เวลเกอร์ (Frank welker)
รายชื่อภาพยนตร์ไทย พ.ศ. 2515
'''รายชื่อภาพยนตร์ไทย ที่ออกฉายครั้งแรกใน พ.ศ. 2515'''
กฎหมายสิทธิมนุษยชนระหว่างประเทศ
กฎหมายสิทธิมนุษยชนระหว่างประเทศ เป็นกฎหมายระหว่างประเทศส่วนที่ออกแบบมาเพื่อส่งเสริมสิทธิมนุษยชนในระดับสังคม ภูมิภาคและประเทศ กฎหมายสิทธิมนุษยชนประกอบขึ้นจากสนธิสัญญา ความตกลงระหว่างรัฐเอกราชซึ่งตั้งใจให้มีผลผูกพันตามกฎหมายระหว่างภาคีที่เข้าตกลงกัน และกฎหมายระหว่างประเทศจารีตประเพณี ตราสารสิทธิมนุษยชนระหว่างประเทศอื่นแม้ไม่มีผลผูกพันตามกฎหมาย แต่ช่วยส่งเสริมให้นำไปปฏิบัติ ทำให้เกิดความเข้าใจและการพัฒนากฎหมายสิทธิมนุษยชนระหว่างประเทศ และถือว่าเป็นบ่อเกิดของข้อผูกพันทางการเมือง
ระบบสหประชาชาติ
ในปี 2006 คณะกรรมาธิการสหประชาชาติว่าด้วยสิทธิมนุษยชนถูกแทนที่ด้วยคณะมนตรีสิทธิมนุษยชนแห่งสหประชาชาติสำหรับการบังคับใช้กฎหมายสิทธิมนุษยชนระหว่างประเทศ มีข้อกำหนดให้ทบทวนกรณีสิทธิมนุษยชนทุก 4 ปี
ปฏิญญาสากลว่าด้วยสิทธิมนุษยชน
ปฏิญญาสากลว่าด้วยสิทธิมนุษยชน เป็นปฏิญญาของสมัชชาใหญ่แห่งสหประชาชาติซึ่งไม่ได้สร้างกฎหมายสิทธิมนุษยชนระหว่างประเทศที่มีผลผูกพัน นักวิชาการกฎหมายหลายคนอ้างปฏิญญาฯ ว่าเป็นหลักฐานของกฎหมายระหว่างประเทศจารีตประเพณี เป็นรากฐานของตราสารสิทธิมนุษยชนระหว่างประเทศที่มีอำนาจหน้าที่ (authoritative) ในที่สุด
จอกว้าง ฟิล์ม
จอกว้าง ฟิล์ม (Jor Kwang Films) หรือชื่อที่จดทะเบียนบริษัทว่า บริษัท จอกว้าง ฟิล์ม จำกัด เป็นบริษัทผลิตภาพยนตร์และรายการโทรทัศน์ ปัจจุบันเป็นบริษัทในเครือของจีดีเอช ห้าห้าเก้า เปิดทำการในวันที่ 20 ตุลาคม พ.ศ. 2549 โดยผลงานแรกของบริษัทคือภาพยนตร์เรื่อง สายลับจับบ้านเล็ก และยังคงผลิตผลงานเรื่อยมาจนถึงปัจจุบัน
เรดสตาร์เบลเกรด
สโมสรฟุตบอลดาวแดง (Фудбалски клуб Црвена звезда / Fudbalski klub Crvena zvezda, ) หรือ เรดสตาร์เบลเกรด (Red Star Belgrade) หรือ เรดสตาร์ เป็นสโมสรฟุตบอลอาชีพตั้งอยู่ที่เบลเกรด ประเทศเซอร์เบีย เป็นส่วนหนึ่งของสโมสรกีฬาเรดสตาร์ พวกเขาเป็นเพียงสโมสรเดียวจากยุโรปตะวันออกที่เคยคว้าแชมป์สโมสรยุโรปและอเมริกาใต้ ในปี ค.ศ. 1991 เรดสตาร์เป็นเพียงสโมสรเดียวในเซอร์เบียและยูโกสลาเวียเดิมที่สามารถคว้าแชมป์ยูโรเปียนคัพในปี ค.ศ. 1991 พวกเขาคว้าแชมป์ลีก 27 สมัย และแชมป์ฟุตบอลถ้วย 24 สมัย เรดสตาร์เป็นหนึ่งในสโมสรที่ประสบความสำเร็จสูงสุดในช่วงยูโกสลาเวียเดิมและเซอร์เบียในปัจจุบัน
จากผลการสำรวจในปี ค.ศ. 2008 เรดสตาร์เป็นสโมสรที่ได้รับความนิยมมากที่สุดในเซอร์เบีย ด้วยคะแนนร้อยละ 48.2 พวกเขามีผู้สนับสนุนจำนวนมากในช่วงหลายปีที่ผ่านมา สโมสรคู่ปรับที่สำคัญคือปาร์ติซาน การพบกันของทั้งคู่เรียกว่าดาร์บีชั่วนิรันดร์ ในเดือนกันยายน ค.ศ. 2009 เดลีเมล ได้จัดอันดับดาร์บีนี้เป็นการพบกันที่ยิ่งใหญ่เป็นอันดับที่สี่ของยุโรป
ในประเทศ
ถ้วย – 24
ซีเอสไอ: ไมแอมี
ซีเอสไอ: ไมแอมี (CSI: Miami หรือชื่อเต็ม Crime Scene Investigation: Miami) คือชื่อของรายการซีรีส์ออกฉายทางโทรทัศน์ที่เกี่ยวกับการทำงานของตำรวจที่เป็นที่นิยมในสหรัฐอเมริกา ที่ผลิตโดยช่อง CBS ร่วมกับบริษัทกิจการบันเทิง Alliance Atlantis, ออกฉายในสหรัฐอเมริกา ที่มีเนื้อเรื่องคาบเกี่ยวมาจาก CSI: Crime Scene Investigation หรือ ซีเอสไอ: ไครม์ซีนอินเวสติเกชั่น (ในประเทศไทย ซีรีส์ชุดนี้ถูกเรียกว่า ทีมปฏิบัติการล่าความจริง ไมอามี่ ตามที่ออกฉายในช่อง AXN ของ True Visions และถูกเรียกว่า ไขคดีปริศนา ไมอามี่ ตามที่ออกเป็นสื่อบันเทิงตามบ้าน ที่ผลิตและจัดจำหน่ายโดยบริษัท เอสทีจี มัลติมีเดีย จำกัด รวมถึงในชื่อ หน่วยเฉพาะกิจสืบศพระห่ำไมอามี่ เมื่อครั้งได้ออกฉายทางช่อง โมโน29) รายการนี้มีศูนย์กลางของเรื่องอยู่ที่ทีมนักนิติเวชวิทยา ซึ่งตั้งอยู่ในเมืองไมอามี่, รัฐฟลอริดา
หน่วยนี้จะสืบสวนสอบสวนการเสียชีวิตที่เป็นปริศนา ผิดธรรมดา และบางครั้งก็น่าสยดสยอง เพื่อหาสาเหตุการตายที่แท้จริงและความเป็นมาของผู้ที่เสียชีวิต พวกเขายังสอบสวนอาชญากรรมร้ายแรงอื่น ๆ ด้วย แต่แกนสำคัญส่วนใหญ่ของเรื่องมักจะเป็นการฆาตกรรม
ซีเอสไอ ไมแอมี่ เป็นซี่รีส์เรื่องแรกของตระกูลซีเอสไอ ที่ถูกยกเลิกการออกอากาศจากซีบีเอส หลังจากออกอากาศมาทั้งหมด 10 ซีซั่น
ตัวละครหลัก
ชื่อเต็มของตัวละครและตำแหน่งอยู่ด้านล่าง ชื่อที่เพื่อนร่วมงานและเพื่อนๆ เรียกกันจะใส่เครื่องหมายเน้นข้อความเอาไว้
เนื้อเรื่องคาบเกี่ยว
ซีเอสไอ ไมอามี่ มีเนื้อเรื่องคาบเกี่ยวมาจาก ซีเอสไอ ไครม์ซีนอินเวสติเกชั่น ในซีซั่นที่ 2 ตอน Cross Jurisdictions ในตอนนี้ วอร์ริค บราวน์ และ แคทเธอรีน วิลโลวส์ จาก ซีเอสไอ: ไครม์ซีนอินเวสติเกชั่น ได้เดินทางมายัง ไมอามี่ เพื่อสืบสวนเกี่ยวกับคดีการฆาตกรรม อดีตหัวหน้านักสืบระดับสูง ของเมือง ลาสเวกัส ในงานปาร์ตี้ ลูกสาวและภรรยาของเขาได้ถูกลักพาตัวไป แต่ภายหลังพบว่าลูกสาวของเขายังมีชีวิตอยู่ใน ไมอามี่ วอร์ริค บราวน์ และ แคทเธอรีน วิลโลวส์ ต้องร่วมมือกับทีม ซีเอสไอ ไมอามี่ ซึ่งประกอบไปด้วย โฮราชิโอ้ เคนส์, แคลลี่ ดูเคนส์, อีริค เดลโก้, ทิม สปีดเดิล และด็อกเตอร์ อเล็กซ์ วู้ด ในการคลี่คลายคดีนี้ว่าใครเป็นฆาตกร
ในขณะเดียวกัน ซีเอสไอ ไมอามี่ มีเนื้อเรื่องคาบเกี่ยวไปยัง ซีเอสไอ นิวยอร์ก 2 ครั้ง ครั้งแรกในซีซั่นที่ 2 ตอน MIA/NYC NonStop ในตอนนี้ วัยรุ่นสาวกลับจากงานปาร์ตี้ใหญ่ที่ ไนท์คลับที่ยังไม่บรรลุนิติภาวะ เมื่อมาถึงที่บ้านก็พบว่า พ่อแม่ของเธอ ได้ถูกฆาตกรรมแล้ว จากหลักฐานที่พบในที่เกิดเหตุ ทำให้โฮราชิโอ้เชื่อว่าฆาตกรต้องอยู่ในนิวยอร์ก เมื่อเขาเดินทางไปยังนิวยอร์ก เขาได้รับความช่วยเหลือจากนักสืบ แม็ค เทย์เลอร์ หัวหน้าทีม ซีเอสไอ นิวยอร์ก และเหล่าลูกทีมของแม็ค ที่ประกอบไปด้วย นักสืบ สเตลล่า โบเนเซร่า, นักสืบ แดนนี่ เมสเซอร์, นักสืบ ไอเด้น เบิร์น (ตอนหลังเสียชีวิต ในซีซั่นที่ 2 ตอน Heroes) และด็อกเตอร์ เชลดอน ฮอว์คส์  ในการคลี่คลายคดีนี้ว่าใครเป็นฆาตกร
อ้างอิง
http://www.doo-series.com/2012/11/usa-series-csi-miami-season-10.html
ฟุตบอลโลก 2018 รอบคัดเลือก โซนแอฟริกา – รอบแรก
รอบแรก ของ ฟุตบอลโลก 2018 รอบคัดเลือก โซนแอฟริกา (ซีเอเอฟ) จะแข่งขันระหว่างวันที่ 7-17 ตุลาคม พ.ศ. 2558
รูปแบบ
รอบแรกจะมี 26 ทีม (ทีมอันดับที่ 28-53) แข่งประกบคู่แบบสองนัด เหย้า-เยือน ผู้ชนะ 13 ทีมจะผ่านเข้าไปเล่นในรอบที่ 2
การจัดอันดับ
การจับสลากประกบคู่แข่งขันรอบแรก จัดขึ้นเมื่อวันที่ 25 กรกฎาคม พ.ศ. 2558 ในเวลา 18:00 น. (UTC+3) ที่พระราชวังคอนสแตนตินอฟกี เซนต์ปีเตอร์สเบิร์ก ประเทศรัสเซีย
การจัดอันดับทีม อยู่บนฐานของอันดับโลกฟีฟ่า เดือนกรกฎาคม พ.ศ. 2558 (แสดงในวงเล็บ) ทีมทั้งหมด 26 ทีม จะแบ่งเป็น 2 โถ ดังนี้
ทีมจากโถ 5 จะเป็นเจ้าบ้านในนัดแรก ส่วนทีมจากโถ 4 จะเป็นเจ้าบ้านในนัดที่สอง
หมายเหตุ: ตัวหนา หมายถึง ทีมที่ผ่านเข้าไปเล่นในรอบที่ 2
การแข่งขัน
ไนเจอร์ ชนะด้วยประตูรวม 6–0 และผ่านเข้าไปเล่นในรอบที่ 2
มอริเตเนีย ชนะด้วยประตูรวม 5–1 และผ่านเข้าไปเล่นในรอบที่ 2
นามิเบีย ชนะด้วยประตูรวม 3–2 และผ่านเข้าไปเล่นในรอบที่ 2
<div id="São Tomé and Príncipe v Ethiopia"> <div id="Ethiopia v São Tomé and Príncipe"> เอธิโอเปีย ชนะด้วยประตูรวม 3–1 และผ่านเข้าไปเล่นในรอบที่ 2
ชาด ชนะด้วยกฎประตูเยือน 2–2 และผ่านเข้าไปเล่นในรอบที่ 2
คอโมโรส ชนะด้วยกฎประตูเยือน 1–1 และผ่านเข้าไปเล่นในรอบที่ 2
สวาซิแลนด์ ชนะด้วยประตูรวม 8–1 และผ่านเข้าไปเล่นในรอบที่ 2
บอตสวานา ชนะด้วยประตูรวม 5–1 และผ่านเข้าไปเล่นในรอบที่ 2
บุรุนดี ชนะด้วยประตูรวม 3–0 และผ่านเข้าไปเล่นในรอบที่ 2
ไลบีเรีย ชนะด้วยประตูรวม 4–2 และผ่านเข้าไปเล่นในรอบที่ 2
เคนยา ชนะด้วยประตูรวม 5–2 และผ่านเข้าไปเล่นในรอบที่ 2
แทนซาเนีย ชนะด้วยประตูรวม 2–1 และผ่านเข้าไปเล่นในรอบที่ 2
อันดับดาวซัลโว
มีการทำประตู 68 ประตูใน 26 นัด เฉลี่ยแล้วจะมีการทำประตู ประตูต่อ 1 นัด
วอลเลย์บอลหญิง ถ้วย ก. 2559
'''วอลเลย์บอลหญิง ถ้วย ก. 2559 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2559''' ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี จัดขึ้นโดยสมาคมกีฬาวอลเลย์บอลแห่งประเทศไทย มีทีมเข้าร่วมด้วยกันทั้งสิ้น 8 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 24–28 สิงหาคม พ.ศ. 2559
การแบ่งกลุ่ม
การจับฉลากแบ่งกลุ่มได้จัดขึ้นในวันที่ 17 สิงหาคม พ.ศ. 2559 ณ ตึกเอสเอ็มเอ็มทีวี ลาดพร้าว 48 กรุงเทพมหานคร
พระที่นั่งอมรพิมานมณี
ประวัติ
พระที่นั่งองค์นี้ตั้งอยู่ต่อจากเฉลียงพระที่นั่งบรมราชสถิตย์มโหฬารลงมาทางทิศใต้ เป็นพระวิมานสำหรับเข้าที่บรรทมของ พระบาทสมเด็จพระจุลจอมเกล้าเจ้าอยู่หัว โดยเฉพาะ เรียกกันเป็นการภายในว่า "ในที่" ด้านหลังพระที่นั่งองค์นี้ติดกับ "สวนสวรรค์"
ยูคอน
ภูเขาโลแกน ที่มีความสูง 5,959 เมตร (19,551 ฟุต) ตั้งอยู่ใน Kluane National Park and Reserve ถือเป็นภูเขาที่มีความสูงมากที่สุดในประเทศแคนาดาและสูงเป็นอันดับ 2 ในทวีปอเมริกาเหนือ (เป็นรองภูเขาแม็กคินลีย์ ในรัฐอะแลสกาของสหรัฐ)
ปฏิญญาสากลแห่งสหประชาชาติว่าด้วยสิทธิของเกษตรกร
ปฏิญญาสากลแห่งสหประชาชาติว่าด้วยสิทธิของเกษตรกร (Declaration on the Rights of Peasants, ย่อ: UNDROP) มีชื่ออย่างเป็นทางการว่า ปฏิญญาสากลแห่งสหประชาชาติว่าด้วยสิทธิของเกษตรกรและบุคคลอื่นที่ทำงานในเขตชนบท (United Nations Declaration on the Rights of Peasants and Other People Working in Rural Areas) เป็นข้อมติของสมัชชาใหญ่แห่งสหประชาชาติในเรื่องสิทธิมนุษยชน สหประชาชาติรับปฏิญญาฯ ในปี 2018
เนื้อหา
ข้อ 3 ให้ความเสมอภาคและการไม่เลือกปฏิบัติในหมู่เกษตรกรและบุคคลที่ทำงานในพื้นที่ชนบท
ข้อ 4 เรียกร้องให้ยุติการเลือกปฏิบัติต่อสตรี
ข้อ 5 เน้นสิทธิของเกษตรกรในการเข้าถึงทรัพยากรธรรมชาติ ข้อ 18 ให้สิทธิจำเพาะในการเข้าถึงสิ่งแวดล้อมที่สะอาด ปลอดภัยและสุขภาพดี
ข้อ 6, 7, 8, 9 กล่าวถึงสิทธิในชีวิต ความปลอดภัย เสรีภาพในการเคลื่อนย้าย เสรีภาพในความคิด ความเห็นและการแสดงออก ตลอดจนเสรีภาพในการรวมตัว
ข้อ 10, 11, 12 เน้นสิทธิในการมีส่วนร่วม สิทธิในสารสนเทศ สิทธิได้รับความยุติธรรม
ข้อ 13, 14, 16 กล่าวถึงสิทธิในงาน และสิทธิในการทำงานในสิ่งแวดล้อมที่ปลอดภัยและสุขภาพดี และมีสภาพแรงงานที่เหมาะสม ข้อ 16 เน้นสิทธิได้รับค่าจ้างเหมาะสม สิทธฺเลือกความเป็นอยู่ของตน และวิธีการผลิต
ข้อ 15 กล่าวถึงสิทธิในอาหาร ความมั่นคงทางอาหาร และเอกราชทางอาหาร
ข้อ 17 สิทธิในที่ดิน
ข้อ 19 สิทธิในเมล็ดพันธุ์
ข้อ 20 สิทธิในความหลากหลายทางชีวภาพ
ข้อ 21 สิทธิได้รับน้ำและระบบน้ำสะอาด
ข้อ 22 และ 23 สิทธิได้รับสุขภาพและหลักประกันสังคม
ข้อ 26 สิทธิทางวัฒนธรรม ความรู้ประเพณี และการแสดงออกของวัฒนธรรมประเพณี
เกาะเทียม
เกาะเทียม เป็นเกาะที่มนุษย์สร้างขึ้น ไม่ได้เกิดเองตามธรรมชาติ มีขนาดตั้งแต่เกาะเล็กที่สร้างขึ้นเพื่อรองรับเสาของอาคารเสาเดียว ไปจนถึงเกาะขนาดใหญ่ที่รองรับชุมชนหรือนครได้ เกาะเทียมยุคแรก ๆ เป็นโครงสร้างลอยน้ำในน้ำนิ่ง หรือโครงสร้างไม้หรือหินที่ตั้งขึ้นในน้ำตื้น
ในสมัยใหม่ เกาะเทียมปกติสร้างขึ้นจากการแปรสภาพที่ดิน (land reclamation) แต่บางส่วนก็เกิดจากการแยกจากแผ่นดินที่มีอยู่แล้วเมื่อเกิดการสร้างคลอง หรืออุทกภัยหุบเขาทำให้ยอดของเขาเตี้ย ๆ ถูกคั่นด้วยน้ำ เกาะเทียมใหญ่สุดอันดับต้น ๆ ของโลก เกาะ René-Levasseur เกิดจากน้ำท่วมจากอ่างเก็บน้ำที่อยู่ติดกันสองแห่ง
กีฬาโปโลในโอลิมปิกฤดูร้อน
กีฬาโปโล เป็นชนิดกีฬาที่เคยจัดแข่งขันในโอลิมปิกฤดูร้อน ได้รับการบรรจุในโอลิมปิกเป็นครั้งแรกตั้งแต่โอลิมปิกฤดูร้อน 1900 และจัดต่อมาอีก 4 ครั้งคือในปี 1908 1920 1924 และ 1936 ก่อนจะถูกยกเลิกไป
เจสัน ทีค
เจสัน ทีค เป็นแฟนสาวชาวฝรั่งเศสของลาน่า แลงก์ โดยพบกันเมื่อลาน่าไปเรียนต่อด้านศิลปะที่ฝรั่งเศส ด้วยทุนของเล็กซ์ ลูเธอร์ เจสัน ทีคได้กลับมาที่สมอลวิลล์พร้อมกับลาน่า โดยรับตำแหน่งผู้ช่วยโค้ชทีมอเมริกันฟุตบอลของโรงเรียนสมอลวิลล์ไฮ
เจสัน ทีค แสดงโดยเจนเซ่น แอคเคิลส์ ซึ่งปัจจุบันกำลังโด่งดังในสหรัฐอเมริกา ด้วยบทบาทของหนึ่งในพี่น้องตระกูลวินเชสเตอร์ที่ออกตามหาพ่อแม่ที่หายสาบสูญไป รวมทั้งออกตามล่าปีศาจในละครเรื่อง "Supernatural" โดยอันที่จริงแล้ว ทางทีมงานของละครสมอลวิลล์คิดจะเอาเขามาแสดงเป็นคลาร์ก เค้นท์ถ้าหาทอม เวลลิ่งไม่รับบทแสดงนี้ แต่หลังจากนั้นชื่อของเขาก็ไม่ได้ถูกเมินเฉย ได้มารับบทเจสัน ทีคในละครสมอลวิลล์ ซึ่งทำให้เขาโด่งดัง
ประวัติตัวละคร
เจสัน ทีค เกิดเมื่อปีพ.ศ. 2527 เป็นลูกของเศรษฐินีผู้โด่งดัง "เจเนวีฟ ทีค" (ทับศัพท์ตามคำพากย์ของ UBC) เจสัน ทีครู้เกี่ยวกับเรื่องลึกลับที่เกิดขึ้นกับตัวแม่เขา รวมทั้งปิดบังเรื่องนี้กับลาน่า แลงก์หลังจากคบเธอไป จนกระทั่งเล็กซ์ ลูเธอร์ได้บอกลาน่าให้เริ่มสงสัยเกี่ยวกับเรื่องนี้ ในละครไม่ได้บอกอะไรไว้อย่างชัดเจนนักเกี่ยวกับประวัติของเจสัน ทีค
เจสัน ทีคได้หายสาบสูญไปเมื่อเกิดห่าอุกกาบาตตกลงมายังสมอลวิลล์เป็นครั้งที่สอง หลังจากที่เขาได้บุกเข้าไปในไร่เค้นท์เพื่อสืบหาตัวคลาร์กแล้วอุกกาบาตตกลงมาใส่ที่บ้านเค้นท์ หลังจากนั้นไม่มีใครได้พบเขาอีกเลย
ความรักกับลาน่า แลงก์
เจสันได้พบรักกับลาน่า แลงก์ที่ฝรั่งเศส และได้ตามเธอกลับมาด้วยเมื่อลาน่า แลงก์ตัดสินใจที่จะกลับมายังสมอลวิลล์เพื่อที่จะเรียนชั้นมัธยมปีสุดท้ายของเธออีกครั้ง โดยเจสันได้ตัดสินใจที่จะทำหน้าที่ผู้ช่วยโค้ชของโรงเรียนสมอลวิลล์ไฮเพื่อที่จะได้อยู่ใกล้ชิดกับลาน่า แลงก์ต่อ
ความรักระหว่างเจสันกับลาน่ามีอุปสรรคบ้าง คือตอนที่เล็กซ์ ลูเธอร์ได้เข้ามาเตือนลาน่าเรื่องที่เจสันและแม่ของเธออาจจะรู้เรื่องบางอย่างที่เธอไม่รู้ โดยแสดงหลักฐาน แต่ว่าเธอกับเจสันก็ยังตัดสินใจที่จะรักกันต่อโดยที่ไม่สนเล็กซ์ ลูเธอร์ รวมทั้งแม่ของเขา เจเนวีฟ ทีค
นอกจากนั้น ความรักของเขากับลาน่าก็มีอุปสรรคมากที่สุดเมื่อแม่ของเขา เจเนวีฟ ทีคได้บอกกับเจสันว่า อันที่จริงแล้ว บรรพบุรุษตระกูลทีคเป็นดัทเชส ที่ตัดสินประหารบรรพบุรุษของลาน่าเมื่อนานมาแล้วคือมาร์กาเรต อีโซเบล เทอร์โรซ์ให้รับโทษเผาทั้งเป็นในฐานะเป็นแม่มด และเธอก็เตือนเจสันให้อยู่ห่างจากลาน่าไว้เพราะเธออาจจะกลับมาแก้แค้นเมื่อไรก็ได้
เคาน์เตส มาร์กาเร็ต อีโซเบล เทอร์โรซ์
ในระหว่างที่เจสันพาลาน่าไปยังหลุมศพของเคาน์เตสมาร์กาเร็ต อีโซเบล เทอร์โรซ์ เจเนวีฟได้แอบสะกดรอยไป และเมื่อลาน่าสัมผัสหลุมศพของเคาน์เตสมาร์กาเร็ต อีโซเบล เทอร์โรซ์ เธอก็เรืองแสงและลอยขึ้นไปโดยไม่ทราบสาเหตุ หลังจากเหตุการณ์นั้นผ่านไป ลาน่าก็พบว่ามีแผลรูปประหลาดอยู่บนเอวของเธอ เธอได้ปรึกษาทั้งเล็กซ์, คลาร์ก หรือแม้กระทั่งเจสันเองเกี่ยวกับแผลนี้ ซึ่งตอนหลังเธอก็ได้รู้ว่ามันเป็นสัญลักษณ์ของบรรพบุรุษเธอ เคาน์เตส มาร์กาเรต อีโซเบล เทอร์โรซ์
การแย่งชิงคริสตัลแห่งความรู้
คริสตัลส่วนแรก คลาร์กได้มาจากเล็กซ์ในขณะที่คลาร์ก เค้นท์ยังความจำเสื่อมอยู่และยังคิดว่าตัวเองเป็นคาลเอล และไม่มีใครแย่งชิง คริสตัลส่วนที่สามอยู่ที่ไลโอเนลที่ได้มาจากผู้ช่วยของ ดร.สวอนน์ (คริสโตเฟอร์ รีฟ) ซึ่งตอนสุดท้ายเรื่องก็เฉลยว่าอยู่ที่ไลโอเนล ลูเธอร์ เมื่อคริสตัลส่วนนี้เรืองแสงขึ้น หลังจากคาล์กนำคริสตัล2ส่วนที่เหลือไปวางในถ้ำ
ส่วนคริสตัลส่วนที่สอง เป็นคริสตัลที่นับว่าแย่งชิงกันอย่างมันหยดเป็นที่สุดเพราะว่าไปบุกแย่งกันถึงประเทศจีน และผลปรากฏว่าลาน่าและเจสันเป็นผู้ได้คริสตัลอันนี้ไป
แหล่งข้อมูลอื่น
Characters of Smallville Jason Teague
วงศ์ดาวเคราะห์น้อย
วงศ์ดาวเคราะห์น้อย คือการจัดกลุ่มประชากรดาวเคราะห์น้อยที่มีลักษณะร่วมกันทางวงโคจร เช่น ค่ากึ่งแกนเอก ความเยื้องศูนย์กลาง และความเอียงของวงโคจร เชื่อว่าดาวเคราะห์น้อยที่เป็นสมาชิกในวงศ์เดียวกันน่าจะเป็นชิ้นส่วนของดาวเคราะห์น้อยดวงเดียวกันที่แตกออกเป็นส่วน ๆ จากการปะทะกันในอดีต
รายชื่อวงศ์ดาวเคราะห์น้อย
! rowspan="2" | ชื่อวงศ์ !! rowspan="2" width="110px"| ตั้งชื่อตาม ! colspan="3" align="center" | องค์ประกอบของวงโคจร ! colspan="2" aligh="center" | ขนาด !! rowspan="2" | ชื่ออื่น ! width="80px" |a (AU) !! width="80px" | e'' !! width="80px" | i (°) !! width="100px" | จำนวน % โดยประมาณของทั้งหมด !! width="100px" | members in Zappalà HCM analysis[A] ! colspan="8" | วงศ์ดาวเคราะห์น้อยที่สำคัญในแถบหลัก ได้แก่: ! colspan="8" | สมาชิกที่สำคัญอื่นๆ ในแถบหลัก:[C] Minerva family after 93 Minerva ! colspan="8" | TNO families:[D]
สเปกตรัมความถี่
สเปกตรัมความถี่ (frequency spectrum) ของสัญญาณอิเล็กทรอนิกส์ที่แปรเปลี่ยนตามเวลา คือการแสดงค่าสัญญาณในโดเมนของความถี่ สามารถสร้างสเปกตรัมความถี่ได้โดยอาศัยการแปลงสัญญาณแบบฟูรีเย ผลลัพธ์ที่ได้มักจะแสดงเป็นแอมพลิจูดและเฟส โดยพล็อตอ้างอิงกับความถี่
สัญญาณทุกชนิดที่สามารถแสดงค่าแอมพลิจูดที่แปรตามเวลา จะมีสเปกตรัมความถี่ที่เกี่ยวข้องเสมอ ซึ่งรวมไปถึง แสงที่ตามองเห็น (สี) โน้ตดนตรี ช่องสัญญาณโทรทัศน์หรือวิทยุ แม้แต่การหมุนของโลก เมื่อสามารถแสดงปรากฏการณ์ทางกายภาพเหล่านี้ในรูปแบบของสเปกตรัมความถี่ได้ ก็จะสามารถอธิบายถึงลักษณะทางกายภาพได้โดยง่าย โดยมากสเปกตรัมความถี่มักจะแสดงให้เห็นฮาร์โมนิกอย่างชัดเจน ซึ่งทำให้สามารถวิเคราะห์ถึงกลไกภายในที่สร้างสัญญาณชนิดนั้นขึ้นมาได้
รายชื่อผลงานเพลงของเดย์ซิกซ์
เดย์ซิกซ์ เป็นวงดนตรีในประเทศเกาหลีใต้ ได้เผยแพร่ผลงาน 4 สตูดิโออัลบั้ม, 1 ไลฟ์อัลบั้ม, 2 อัลบั้มรวมเพลงs, 7 อีพีและ 24 ซิงเกิล
ภาษาอาเรอาเร
ภาษาอาเรอาเร คือภาษาที่พูดโดยชาวอาเรอาเรในหมู่เกาะโซโลมอน มีผู้พูดประมาณ 18,000 คน ทำให้เป็นภาษาโอเชียนิกที่มีผู้พูดมากที่สุดเป็นอันดับที่ 2 ในหมู่เกาะโซโลมอนรองจากภาษากวาราอาเอ อัตราการรู้หนังสือของชาวอาเรอาเรอยู่ระหว่างร้อยละ 30–60 สำหรับผู้พูดเป็นภาษาแม่ และร้อยละ 25–50 สำหรับผู้ที่พูดเป็นภาษาที่สอง รวมถึงยังมีคัมภีร์ไบเบิลที่แปลเป็นภาษานี้ระหว่าง ค.ศ. 1957–2008
ภาษาจามตะวันตก
ภาษาจามตะวันตก, ภาษาจามกัมพูชา ภาษาจามใหม่ มีผู้พูดทั้งหมด 253,100 คน พบในกัมพูชา 220,000 คน (พ.ศ. 2535) ในเมืองใกล้กับแม่น้ำโขง พบในไทย 4,000 คน ในกรุงเทพมหานคร และอาจมีตามค่ายผู้อพยพ ส่วนใหญ่เปลี่ยนมาพูดภาษาไทย สำเนียงที่ใช้พูดในไทยได้รับอิทธิพลจากตระกูลภาษาออสโตร-เอเชียติกมาก พบในเวียดนาม 25,000 คน โดยอยู่ในไซ่ง่อน 4,000 คน มีผู้พูดภาษานี้ในออสเตรเลีย ฝรั่งเศส อินโดนีเซีย ลิเบีย มาเลเซีย ซาอุดีอาระเบีย สหรัฐ และเยเมน ภาษานี้มีความแตกต่างจากภาษาจามตะวันออกที่ใช้พูดทางภาคกลางของเวียดนาม จัดอยู่ในตระกูลภาษาออสโตรนีเซียน ภาษากลุ่มมาลาโย-โพลีเนเซีย สาขามาเลย์อิก สาขาย่อยอาเจะฮ์-จาม เขียนด้วยอักษรจามและอักษรโรมัน ผู้พูดภาษานี้นับถือศาสนาอิสลามนิกายซุนนี
พระที่นั่งสุทธาศรีอภิรมย์
พระที่นั่งสุทธาศรีอภิรมย์ เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์ 1 ในหมู่พระที่นั่งจักรีมหาปราสาท ปัจจุบันถูกรื้อลงแล้ว
ประวัติ
พระที่นั่งองค์นี้ตั้งอยู่ต่อจากพระที่นั่งอมรพิมานมณีทางทิศตะวันออก เป็นที่ประทับของสมเด็จพระศรีพัชรินทราบรมราชินีนาถ พระบรมราชชนนีพันปีหลวง ตั้งแต่เมื่องครั้นยังทรงพระอิสริยยศเป็นพระนางเจ้าพระวรราชเทวี โดยขึ้นพระที่นั่งใหม่ เมื่อวันพุธ แรม 6 ค่ำ เดือน 8 ปีจอ อัฐศก ศุกราช 1248 (พ.ศ. 2429) พระที่นั่งองค์นี้มีพระเฉลียงต่อเนื่องกับ "ห้องน้ำเงิน" ซึ่งทรงใช้เป็นที่ทรงพระสำราญในหมู่พระราชโอรส - ธิดา เจ้านาย และราชอาคันตุกะที่มาเฝ้าฯ เป็นการส่วนพระองค์ ในการเฝ้าแหนแต่ละครั้ง เมื่อมีผู้มาเฝ้าก็จะเสด็จออกรับแขกทางอัฒจันทร์ใหญ่ซึ่งอยู่ทางทิศตะวันออก อัฒจรรย์นี้แยกออกเป็นสองทางคือ ทางหนึ่งขึ้นไปสู่พระที่นั่งสุทธาศรีอภิรมย์ และอีกทางหนึ่งแยกขึ้นไปสู่พระที่นั่งเทพดนัยนันทยากรที่อัฒจันทร์นี้ หม่อมศรีพรหมา ได้บรรยายเกี่ยวกับการรับแขกของ สมเด็จพระศรีพัชรินทราบรมราชินีนาถ พระบรมราชชนนีพันปีหลวง ว่า " พอบ่ายราว 5 โมงเย็น สมเด็จฯ เสด็จออกรับแขกที่ตรงอัฒจันทร์ขั้นสุดท้ายนั่นเอง ถ้าเป็นบ้านคนธรรมดาก็ว่า ตรงหัวบันไดก็ได้ แต่บันไดของพระที่นั่งกว้างใหญ่ ปูด้วยหินขาวกับดำงดงาม ส่วนแขกเหล่านั้นจะนั่งตามขั้นอัฒจันทร์" ห้องบรรทมของสมเด็จฯ นั้นทรงแบ่งครึ่งประทับร่วมกับสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธรสภาพภายในห้องบรรทมนั้นพระเจ้าวรวงศ์เธอ พระองค์เจ้าจุลจักรพงษ์ทรงบรรยายไว้ว่า "ห้องบรรทมนี่กว้างใหญ่จนแบ่งเป็นส่วน ๆ โดยมีฉากไม้กั้นและฉากไม้นั้นมีรูปถ่ายติดอยู่เต็ม" ในปัจจุบันพระที่นั่งองค์นี้ได้ถูกรื้อลงแล้วเนื่องจากชำรุดทรุดโทรม
เกรตเทสต์ฮิตส์ (อัลบั้มเคนนี โรเจอส์)
ประวัติ
อัลบั้มนี้ประกอบไปด้วยเพลงฮิตทั้ง 9 เพลงจากโรเจอส์ เป็นเหตุให้เพลงอื่น (ที่ไม่ค่อยดังอย่าง Daytime Friends,Sweet Music Man,Love or Something Like It ไม่ถูกบรรจุอยู่ในอัลบั้ม) แต่นั่นก็ไม่สามารถฉุดความดังพลุแตกของอัลบั้มนี้ได้ ความโด่งดังของอัลบั้มนี้ยิ่งตอกย้ำความโด่งดังของโรเจอส์ในฐานะนักร้องระดับโลก อัลบั้มนี้มียอดขายทั่วโลกมากกว่า 24 ล้านชุด ถือเป็นอัลบั้มรวมเพลงที่ขายดีที่สุดตลอดกาลของวงการเพลงคันทรี ก่อนที่จะถูกอัลบั้ม The Hits ของ Garth Brooks ทำลายสถิติลงในปี 1994
ในสหราชอาณาจักรนั้น อัลบั้มนี้วางขายด้วยหน้าปกเดียวกันเพียงแต่เปลี่ยนชื่อเป็น Lady แทน และมีการเปลี่ยนเพลงในอัลบั้ม ซึ่งเพลง Ruby, Don't Take Your Love to Town และ Reuben James ถูกแทนที่ด้วย Goodbye Marie และ Sail Away แทน
แต่นี่ไม่ใช่แค่อัลบั้มเดียวของโรเจอส์ที่ใช้ชื่อว่า Greatest Hits ในปี 1971 ช่วงที่ยังอยู่กับวง The First Edition ก็มีอัลบั้มชื่อเดียวกันออกมา และตั้งแต่ปี 1980 เป็นต้นไปก็มีอีกหลายอัลบั้มรวมเพลงของโรเจอส์ที่ใช้ชื่อนี้ เช่น บ๊อกเซ็ทในปี 1985 และ คอลเลคชั่นเพลงจากค่าย  RCA ในปี 1988 อย่างไรก็ตามอัลบั้มชุดนี้ที่ออกกับค่าย Liberty ก็ถือว่าเป็นการเบิกทางด้วยชื่อนั้นเป็นต้นมา
พระที่นั่งปรีดีราชวโรทัย
ประวัติ
พระที่นั่งองค์นี้อยู่ต่อเนื่องกับห้องเขียวในพระที่นั่งบรมราชสถิตยมโหฬารด้าน ทิศเหนือ จึงเรียกว่า "ห้องเขียวนอก" มีชานติดอยู่กับ "ห้องผักกาด" หรือพระที่นั่งดำรงสวัสดิอนัญวงศ์ เป็นที่สำหรับมหาดเล็กและข้าทูลละอองธุลีพระบาทฝ่ายหน้าเฝ้าฯ บางโอกาส
ห้องภายในพระที่นั่ง
ชั้นบนเป็นห้องพักผ่อนพระราชอิริอยาบถ ชั้นล่างเรียกว่า "ชั้นต่ำ" หรือเรียกว่า "ห้องช่างเขียน" เป็นที่รวบรวมช่างฝีมือประณีตของหลวงไว้เป็นอันมาก มีช่างเขียนลวดลายไทยและลายต่างประเทศ เช่น ช่างทอง ช่างปั้น ช่างกลึง ช่างแกะสลึก ช่างก่อเขา ช่างออกแบบเครื่องเพชร
โจ ฮิซาอิชิ
มาโมรุ ฟูจิซาวะ (藤澤 守 (Fujisawa Mamoru)) หรือที่รู้จักในนาม โจ ฮิซาอิชิ (久石 譲 (Hisaishi Jō); Joe Hisaishi) เป็นนักดนตรี และนักประพันธ์เพลง สำหรับภาพยนตร์ ภาพยนตร์การ์ตูน และอะนิเมะ ชาวญี่ปุ่น มีผลงานมากจากการกำกับและอำนวยการเพลงประกอบภาพยนตร์การ์ตูน ของสตูดิโอจิบลิ เขาได้รับการยกย่องว่าเป็นหนึ่งในนักประพันธ์เพลงประกอบสื่อที่ยิ่งใหญ่ที่สุดคนหนึ่งของเอเชีย
ประวัติ
โจ ฮิซาอิชิ เกิดที่ เมืองนางาโนะ ในจังหวัดนางาโนะ ในชื่อว่า มาโมรุ ฟูจิซาวะ เมื่ออายุ 5 ขวบ เขาก็เริ่มเรียนไวโอลิน ฮิซาอิชิค้นพบว่าดนตรีคือจุดมุ่งหมายในชีวิตของเขา นั่นทำให้ เขาเข้าเรียนในสาขาการประพันธ์เพลงที่โรงเรียนการดนตรีคูนิตาจิ ในกรุงโตเกียว เมื่อปี 1969
ในปี 1983 ชื่อของเขาได้รับการนำเสนอ ให้เป็นผู้ประพันธ์เพลง สำหรับภาพยนตร์การ์ตูน Nausicaä of the Valley of the Wind ของ ฮายาโอะ มิยาซากิ ซึ่งการได้ร่วมงานกับมิยาซากินี้เองทำให้ฮิซาอิชิ เริ่มมีชื่อเสียงขึ้นมาอย่างมาก หลังจากมิยาซากิก่อตั้ง สตูดิโอจิบลิ ขึ้นมาในปี 1985  ฮิซาอิชิก็ได้เป็นผู้ประพันธ์เพลงภาพยนตร์การ์ตูนโดยสตูดิโอจิบลิเรื่อยมา และยังประพันธ์เพลงสำหรับภาพยนตร์และภาพยนตร์การ์ตูนอื่นๆเป็นบางโอกาส นอกจากนี้ ฮิซาอิชิยังได้เป็นผู้ประพันธ์เพลงสำหรับ พาราลิมปิกฤดูหนาว 1998 อีกด้วย
แมงมุมเพื่อนรัก
แมงมุมเพื่อนรัก (Charlotte's Web) เป็นวรรณกรรมสำหรับเยาวชนที่มีชื่อเสียง ของ อี.บี. ไวท์ นักเขียนชาวสหรัฐ ตีพิมพ์ครั้งแรกเมื่อ พ.ศ. 2495  เป็นวรรณกรรมสำหรับเยาวชนเรื่องที่สอง ในจำนวน 3 เรื่อง ของไวท์ ต่อจาก สจ๊วต ลิตเติ้ล (พ.ศ. 2488) และ The Trumpet of the Swan (เสียงรักจากทรัมเป็ตหงส์) (พ.ศ. 2513)
แมงมุมเพื่อนรัก เป็นเรื่องราวเกี่ยวกับ แมงมุมชื่อ ชาร์ล็อต ซึ่งช่วยชีวิตลูกหมูชื่อ วิลเบอร์ ซึ่งถูกเลี้ยงเพื่อนำมาฆ่าเป็นอาหาร โดยการชักใย สะกดเป็นตัวอักษร เพื่อให้วิลเบอร์ได้ตกเป็นข่าวถึงความพิเศษ ไม่เหมือนหมูตัวอื่น และรอดพ้นจากการถูกฆ่าในที่สุด
อุณหภูมิ
อุณหภูมิ คือการวัดค่าเฉลี่ยของพลังงานจลน์ของอนุภาคในสสารใด ๆ ซึ่งสอดคล้องกับความร้อนหรือเย็นของสสารนั้น
ในอดีตมีแนวคิดเกี่ยวกับอุณหภูมิเกิดขึ้นเป็น 2 แนวทาง คือตามแนวทางของหลักอุณหพลศาสตร์ และตามการอธิบายเชิงจุลภาคทางฟิสิกส์เชิงสถิติ แนวคิดทางอุณหพลศาสตร์นั้น ถูกพัฒนาขึ้นโดยลอร์ดเคลวิน โดยเกี่ยวข้องกับการวัดในเชิงมหภาค ดังนั้นคำจำกัดความอุณหภูมิในเชิงอุณหพลศาสตร์ในเบื้องแรก จึงระบุเกี่ยวกับค่าตัวแปรต่าง ๆ ที่สามารถตรวจวัดได้จากการสังเกต ส่วนแนวทางของฟิสิกส์เชิงสถิติจะให้ความเข้าใจในเชิงลึกยิ่งกว่าอุณหพลศาสตร์ โดยอธิบายถึงการสะสมจำนวนอนุภาคขนาดใหญ่ และตีความพารามิเตอร์ต่าง ๆ ในอุณหพลศาสตร์ (เชิงมหภาค) ในฐานะค่าเฉลี่ยทางสถิติของพารามิเตอร์ของอนุภาคในเชิงจุลภาค
ในการศึกษาฟิสิกส์เชิงสถิติ สามารถตีความคำนิยามอุณหภูมิในอุณหพลศาสตร์ว่า เป็นการวัดพลังงานเฉลี่ยของอนุภาคในแต่ละองศาอิสระในระบบอุณหพลศาสตร์ โดยที่อุณหภูมินั้นสามารถมองเป็นคุณสมบัติเชิงสถิติ ดังนั้นระบบจึงต้องประกอบด้วยปริมาณอนุภาคจำนวนมากเพื่อจะสามารถบ่งบอกค่าอุณหภูมิอันมีความหมายที่นำไปใช้ประโยชน์ได้ ในของแข็ง พลังงานนี้พบในการสั่นไหวของอะตอมของสสารในสภาวะสมดุล ในแก๊สอุดมคติ พลังงานนี้พบในการเคลื่อนไหวไปมาของอนุภาคโมเลกุลของแก๊ส
ความร้อน และ อุณหภูมิ
สสารทั้งหลายประกอบด้วย อะตอมรวมตัวกันเป็นโมเลกุล การเคลื่อนที่ของอะตอม หรือการสั่นของโมเลกุล ทำให้เกิดรูปแบบของพลังงานจลน์ ซึ่งเรียกว่า “ความร้อน” (Heat) เราพิจารณาพลังงานความร้อน (Heat energy) จากพลังงานทั้งหมดที่เกิดขึ้นจากการเคลื่อนที่ของอะตอมหรือโมเลกุลทั้งหมดของสสาร
อุณหภูมิ (Temperature) หมายถึง การวัดค่าเฉลี่ยของพลังงานจลน์ซึ่งเกิดขึ้นจากอะตอมแต่ละตัว หรือแต่ละโมเลกุลของสสาร เมื่อเราใส่พลังงานความร้อนให้กับสสาร อะตอมของมันจะเคลื่อนที่เร็วขึ้น ทำให้อุณหภูมิสูงขึ้น แต่เมื่อเราลดพลังงานความร้อน อะตอมของสสารจะเคลื่อนที่ช้าลง ทำให้อุณหภูมิลดต่ำลง
หากเราต้มน้ำด้วยถ้วยและหม้อบนเตาเดียวกัน จะเห็นได้ว่าน้ำในถ้วยจะมีอุณหภูมิสูงกว่า แต่จะมีพลังงานความร้อนน้อยกว่าในหม้อ เนื่องจากปริมาณความร้อนขึ้นอยู่กับมวลทั้งหมดของสสาร แต่อุณหภูมิเป็นเพียงค่าเฉลี่ยของพลังงานในแต่ละอะตอม ดังนั้นบรรยากาศชั้นบนของโลก (ชั้นเทอร์โมสเฟียร์) จึงมีอุณหภูมิสูง แต่มีพลังงานความร้อนน้อย เนื่องจากมีมวลอากาศอยู่อย่างเบาบาง
องศาฟาเรนไฮต์
ในปี ค.ศ.1714 กาเบรียล ฟาเรนไฮต์ (Gabrial Fahrenheit) นักฟิสิกส์ชาวเยอรมันได้ประดิษฐ์เทอร์มอมิเตอร์ซึ่งบรรจุปรอทไว้ในหลอดแก้ว เขาพยายามทำให้ปรอทลดต่ำสุด (0°F) โดยใช้น้ำแข็งและเกลือผสมน้ำ เขาพิจารณาจุดหลอมละลายของน้ำแข็งเท่ากับ 32°F และจุดเดือดของน้ำเท่ากับ 212°F
องศาเซลเซียส
ในปี ค.ศ.1742 แอนเดอส์ เซลเซียส (Anders Celsius) นักดาราศาสตร์ชาวสวีเดน ได้ออกแบบสเกลเทอร์มอมิเตอร์ให้อ่านได้ง่ายขึ้น โดยมีจุดหลอมละลายของน้ำแข็งเท่ากับ 0°C และจุดเดือดของน้ำเท่ากับ 100°C
เคลวิน (องศาสัมบูรณ์)
ต่อมาในคริสศตวรรษที่ 19 ลอร์ด เคลวิน (Lord Kelvin) นักฟิสิกส์ชาวอังกฤษ ผู้ค้นพบความสัมพันธ์ระหว่างความร้อนและอุณหภูมิว่า ณ อุณหภูมิ -273.15°C อะตอมของสสารจะไม่มีการเคลื่อนที่ และจะไม่มีสิ่งใดหนาวเย็นไปกว่านี้ได้อีก เขาจึงกำหนดให้ 0 K = -273.15°C (ไม่ต้องใช้เครื่องหมาย ° กำกับหน้าอักษร K) สเกลองศาสัมบูรณ์หรือเคลวิน เช่นเดียวกับองศาเซลเซียสทุกประการ เพียงแต่ +273.15 เข้าไปเมื่อต้องการเปลี่ยนเซลเซียสเป็นเคลวิน
แสงจักรราศี
แสงจักรราศี (zodiacal light) คือแสงสว่างเรืองรองจาง ๆ เป็นโครงรูปสามเหลี่ยมหยาบ ๆ ที่ปรากฏบนท้องฟ้ายามค่ำคืนหลังจากที่แสงสนธยาของตะวันตกดินลับฟ้าไปแล้ว โดยปรากฏอยู่ในแนวเส้นสุริยวิถี ในเขตซีกโลกเหนือตอนกลางจะสามารถมองเห็นแสงจักรราศีได้ดีที่สุดในช่วงเย็นของฤดูใบไม้ผลิทางท้องฟ้าทิศตะวันตก หลังจากที่แสงอาทิตย์อัสดงจางหายไปหมด หรือในฤดูใบไม้ร่วงยามเช้ามืดทางท้องฟ้าตะวันออกก่อนที่แสงอรุณจะมาถึง แสงจักรราศีมีลักษณะจางมากเพราะมีแสงอื่นรบกวนเช่น แสงจันทร์ หรือมลภาวะทางแสงอื่น ๆ
ปรากฏการณ์นี้มีการสังเกตและตรวจสอบเป็นครั้งแรกในปี ค.ศ. 1683 โดยนักดาราศาสตร์ชื่อ โจวันนี โดเมนีโก กัสซีนี ต่อมาได้รับการอธิบายเป็นครั้งแรกโดย นีกอลา ฟาซีโย เดอ ดุยเย ในปี ค.ศ. 1684
สโมสรฟุตบอลเร็ดบุลซัลทซ์บวร์ค
สโมสรฟุตบอลเร็ดบุลซัลทซ์บวร์ค เป็นสโมสรฟุตบอลอาชีพออสเตรีย ตั้งอยู่ที่วัลส์-ไซเซินไฮม์ สนามเหย้าของพวกเขาคือเรด บูลล์ อารีนา สำหรับในแข่งขันระดับทวีปยุโรปนั้น สโมสรจะใช้ชื่อ ซัลซ์บวร์ก เนื่องจากข้อจำกัดของชื่อผู้สนับสนุน และจะใช้ตราสโมสรที่ดัดแปลงใหม่
ชื่อเดิมของสโมสรคือ เอ็สเฟา ออสเตรียซัลทซ์บวร์ค ต่อมาได้เปลี่ยนชื่อสโมสรเนื่องจากการซื้อสิทธิ์ของ Red Bull GmbH ในปี ค.ศ. 2005 และได้เปลี่ยนสีชุดจากม่วง-ขาว กลายเป็นแดง-ขาว การเปลี่ยนแปลงครั้งนี้ ทำให้แฟนบางส่วนก่อตั้งสโมสรใหม่ขึ้นมาเอง นั่นคือ SV Austria Salzburg ซึ่งตั้งตามชื่อเดิม
วีโว
วีโว (Vevo) เป็นบริการฝากวิดีโอเกิดขึ้นโดยมียูนิเวอร์ซัลมิวสิคกรุ๊ป (Universal Music Group: UMG) กูเกิล โซนี่ มิวสิค เอ็นเตอร์เทนเมนท์ (Sony Music Entertainment: SME) วอร์เนอร์มิวสิกกรุ๊ป (Warner Music Group: WMG) และอาบูดาบีมีเดีย (Abu Dhabi Media) เป็นเจ้าของร่วมกัน (joint venture) ถือกำเนิดวันที่ 8 ธันวาคม ค.ศ. 2009 วิดีโอจากวีโวกระจายไปทั่วเว็บไซต์ โดยมีกูเกิลและวีโวแบ่งปันรายได้จากการโฆษณาร่วมกัน
สโมสรฟุตบอลเร็ดบุลซัลทซ์บวร์ค
สโมสรคว้าแชมป์ออสเตรียนบุนเดิสลีกาสมัยแรกในปี ค.ศ. 1994 และเคยเข้าไปถึงยูฟ่าคัพ นัดชิงชนะเลิศ ในปี ค.ศ. 1994 หลังจากนั้นสโมสรก็คว้าแชมป์ลีกอีก 11 สมัย และออสเตรียคัพอีก 5 สมัย
วีโว
วีโวนำเสนอมิวสิกวิดีโอจากสามค่ายเพลงใหญ่ ได้แก่ ยูนิเวอร์ซัลมิวสิกกรุ๊ป โซนีมิวสิกเอนเตอร์เทนเมนต์ และวอร์เนอร์มิวสิกกรุ๊ป อีเอ็มไอ ได้ออกใบอนุญาตให้กับวีโวก่อนเปิดตัวเพียงไม่นาน และออกให้โซนีมิวสิกเอนเตอร์เทนเมนต์ในปี ค.ศ. 2012 มีรายงานว่าวอร์เนอร์มิวสิกกรุ๊ปพิจารณารับฝากเนื้อหาไว้ แต่สร้างพันธมิตรเชิงคู่แข่งกับเอ็มทีวีเน็ตเวิกส์
สวิสแชลเลนจ์ลีก
สวิสแชลเลนจ์ลีก (Swiss Challenge League) เป็นลีกฟุตบอลระดับที่ 2 ของประเทศสวิตเซอร์แลนด์ รองจากสวิสซูเปอร์ลีก ก่อตั้งในปี ค.ศ. 1898
แมงมุมเพื่อนรัก (แก้ความกำกวม)
แมงมุมเพื่อนรัก (Charlotte's Web) สามารถหมายถึง
พระพรหมกวี (วรวิทย์ คงฺคปญฺโญ)
พระพรหมกวี(วรวิทย์ คงฺคปญฺโญ ป.ธ.8) เป็นอดีตเจ้าคณะภาค 10 อดีตเจ้าอาวาสวัดโมลีโลกยารามราชวรวิหาร
ประวัติ
พระพรหมกวี มีนามเดิม วรวิทย์ ธรรมวรางกูร(เพียสีนุย) เกิดเมื่อวันจันทร์ที่ 6 มิถุนายน พ.ศ. 2476 ปีระกา เป็นบุตรของนายคำมา ธรรมวรางกูร (เพียสีนุย) และนางคำ ธรรมวรางกูร ณ บ้านหนองบัว หมู่ที่ 9 ตำบลนนทรี อำเภอกบินทร์บุรี จังหวัดปราจีนบุรี
อุปสมบท
อุปสมบทเมื่อวันที่ 26 พฤษภาคม พ.ศ. 2496 ณ วัดอินทรแบก อำเภอศรีมหาโพธิ จังหวัดปราจีนบุรี โดยมีพระวิสุทธิธรรมาจารย์ (ทรัพย์) วัดใหม่กรงทอง อำเภอศรีมหาโพธิ จังหวัดปราจีนบุรี เจ้าคณะจังหวัดปราจีนบุรี เป็นพระอุปัชฌาย์
ศาสนกิจ
พระพรหมกวีได้ศึกษาพระปริยัติธรรมที่สำนักเรียนวัดมหาธาตุยุวราชรังสฤษฎิ์จนสอบได้เปรียญธรรม 8 ประโยค ต่อมาได้รับอาราธนาให้ย้ายจากวัดมหาธาตุยุวราชรังสฤษฎิ์ไปเป็นเจ้าอาวาสที่วัดโมลีโลกยาราม ได้ฟื้นฟูวัดและสำนักเรียนวัดโมลีโลกยารามจนกลายเป็นวัดที่มีชื่อเสียงในด้านการศึกษาพระปริยัติธรรมจนถึงปัจจุบัน โดยมีพระลูกศิษย์สำคัญที่สานต่อปณิธานด้านการศึกษาต่อจากพระพรหมกวีคือ พระธรรมราชานุวัตร (สุทัศน์ วรทสฺสี ป.ธ.9),ดร. เจ้าอาวาสรูปปัจจุบัน
ยาโก ฟัลเก
ยาโก ฟัลเก ซิลบา (Iago Falque Silva; เกิดวันที่ 4 มกราคม ค.ศ. 1990) เป็นนักฟุตบอลอาชีพชาวสเปน ปัจจุบันลงเล่นตำแหน่งกองหน้าให้กับอาเมริกาเดกาลิ สโมสรในกาเตโกริอาปริเมราเอ
พระพรหมกวี (วรวิทย์ คงฺคปญฺโญ)
ศาสนกิจ
ท่านมีความชำนาญด้านกฎหมายคณะสงฆ์ ด้านงานสารบรรณ ด้านสังฆกรรม และด้านกวีนิพนธ์ อาจกล่าวได้ว่าท่านเป็นนักกวีที่เป็นพระสงฆ์ที่โดนเด่นที่สุดในยุคนั้น นอกจากนั้นท่านเป็นเลขานุการเจ้าคณะภาค 10 เป็นผู้ช่วยเจ้าอาวาสวัดมหาธาตุยุวราชรังสฤษฎิ์ เป็นรองเจ้าคณะภาค 10 เป็นพระอุปัชฌาย์วิสามัญ เป็นเจ้าคณะภาค 10 ถึง 5 สมัย เป็นหัวหน้าพระธรรมทูตสายที่ 6 ถึง 4 สมัย เป็นเจ้าอาวาสวัดโมลีโลกยาราม รูปที่ 12 แห่งกรุงรัตนโกสินทร์ เป็นต้น
ยาโก ฟัลเก
เริ่มต้นอาชีพ
ฟัลเกเกิดที่เมืองบิโก แคว้นกาลิเซีย เขาเริ่มต้นอาชีพกับเรอัลมาดริด ก่อนที่จะย้ายไปบาร์เซโลนาในปี ค.ศ. 2001 อย่างไรก็ตาม เขาไม่สามารถขึ้นมาเล่นให้กับทีมชุดใหญ่ได้ ดังนั้นวันที่ 30 สิงหาคม ค.ศ. 2008 เขาจึงไปยูเวนตุส ด้วยสัญญา 4 ปี และมีการเปิดตัวอย่างเป็นทางการเมื่อวันที่ 2 กันยายน ค.ศ. 2008 ค่าตัวในตอนนั้นอยู่ที่ 2.5 ล้านยูโร ต่อมาวันที่ 6 ธันวาคม ค.ศ. 2008 เขาลงเล่นให้กับสโมสรนัดแรกในการพบกับเลซเซ ซึ่งเป็นการแข่งขันนัดที่ 15 ของเซเรียอา ฤดูกาล 2008–09